Kosova kremton ditën e Evropës - e fundit në proceset integruese
Nëntë maji në Kosovë është dite pushimi e kremtimi, ndonëse ajo është e fundit në proceset integruese evropiane.
Me një varg veprimtarish, Kosova dhunoi të enjten nëntë majin, ditën e Evropës. Dita e sotme në Kosovë është festë shtetërore dhe ditë pushimi, ndonëse ajo është i vetmi vend i Evropës juglindore qytetarët e së cilës nuk mund të udhëtojnë pa viza dhe e fundit që mori premtimet për t’u përfshirë në procesin e stabilizim asocimit me Bashkimin Evropian. Një panair i rrugës i organizuar nga zyra e Komisionit Evropian, ishte një nga manifestimet e organizuara për nder të kësaj dite. Duke marrë pjesë në manifestimet e sotme në Prishtinë, shefja e zyrës së Bashkimit Evropian në Kosovë, Natalya Apostolova tha se është me rëndësi që edhe Kosova po e feston ditën e Evropës. tha zonja Apostolova. Ministrja e Integrimeve Evropiane, Dhurata Hoxha, tha se për Kosovën është shumë me rëndësi që t’i përqafoj vlerat e Evropës dhe zbatojë reformat në mënyrë që sa më shpejt të integrohet në Bashkimin Evropian. tha ministrja Hoxha. Por, sa është larg dhe çfarë ka bërë Kosova që të përafrohet me Bashkimin Evropian? Grupi për studime juridike dhe politike nxori në pah sot përmes një raporti se Kosova vazhdon të përballet me sfida serioze në rrugën e integrimit Evropian. Sipas raportit të kësaj organizate, Arbëresha Loxha nga Grupi për studime juridike dhe politike, tha se qeveria e Kosovës nuk po arrin të përballet me sfidat drejt rrugës integruese evropiane. tha zonja Loxha. Njohës të çështjes së integrimeve thonë se Kosova ndodhet në një gjendje shumë të pafavorshme kundrejt integrimeve evropiane për shkak të mungesës së zhvillimit të brendshëm që ka të bëjë me reformat dhe nga mosnjohja e saj nga pesë vende të Bashkimit Evropian. Kosova deri më tani ka përfituar marrëveshjen e stabilizim asocimit me Bashkimin Evropian, por mbetet e fundit në të gjitha proceset integruese në rajon.